Document ID: 32006R0269

UREDBA SVETA (ES) št. 269/2006
z dne 14. februarja 2006
o spremembi Uredbe (ES) št. 533/2004 o ustanovitvi evropskih partnerstev v okviru stabilizacijskega in pridružitvenega procesa
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 181(a)(2) Pogodbe,
ob upoštevanju predloga Komisije,
ob upoštevanju mnenja Evropskega parlamenta (1),
ob upoštevanju naslednjega:
(1)
Uredba (ES) št. 533/2004 (2) predvideva vzpostavitev evropskih partnerstev v okviru stabilizacijsko-pridružitvenega procesa za vse države zahodnega Balkana.
(2)
Evropski svet je na svojem zasedanju 17. in 18. junija 2004 v Bruslju odločil, da je Hrvaška država kandidatka za članstvo v Evropski uniji. Dne 3. oktobra 2005 so se s Hrvaško začela pogajanja za pristop.
(3)
Zato je primerno zagotoviti, da Evropska unija v svojih odnosih s Hrvaško namesto evropskega partnerstva izvaja partnerstvo za pristop in da se ustrezno spremeni Uredba (ES) št. 533/2004 -
SPREJEL NASLEDNJO UREDBO:
Člen 1
Uredba (ES) št. 533/2004 se spremeni, kakor sledi:
1.
V naslovu se črta beseda „evropskih“;
2.
V členu 1 se črta beseda „Hrvaške“;
3.
Vstavi se naslednji člen:
„Člen 1a
Kot del stabilizacijsko-pridružitvenega procesa se vzpostavi Partnerstvo za pristop za Hrvaško. Partnerstvo za pristop zagotovi okvir za prednostne naloge, ki izhajajo iz analiz razmer na Hrvaškem, na katere se je treba osredotočati pri pripravah na pristop ob upoštevanju kopenhagenskih meril, ki jih je določil Evropski svet, in napredka, ki ga je država dosegla pri izvajanju stabilizacijsko-pridružitvenega procesa, vključno s Stabilizacijsko-pridružitvenim sporazumom (3), in zlasti na področju regionalnega sodelovanja.
4.
V členu 2 se črta beseda „evropskih“.
Člen 2
Ta uredba začne veljati na tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 14. februarja 2006

Labels: 18
15